EkBass/fiwiki-20250220-pages-articles huggingface dataset:
Bolivia kesäolympialaisissa 1936

Bolivia osallistui ensimmäistä kertaa olympiakisoihin Berliinin kesäolympialaisissa 1936. Maa lähetti kisoihin yhden urheilijan: Alberto Conrad karsiutui miesten 100 metrin vapaauinnin ensimmäisellä kierroksella. Ainoana urheilijana Conrad myös luonnollisesti kantoi Bolivian lippua olympialaisten avajaisissa. ==Joukkue== === Uinti=== *Alberto Conrad -- miesten 100 m vapaauinti. Alkueränsä seitsemäs ja viimeinen ajalla 1.17,5. Lopullinen sijoitus 45:s. ==Lähteet== *Kesäolympialaisten 1936 virallinen raportti Kesäolympialaisissa 1936 Luokka:Valtiot kesäolympialaisissa 1936
Etelä-Afrikka kesäolympialaisissa 1936

Etelä-Afrikka osallistui Berliinin kesäolympialaisiin 1936 25 urheilijan voimin. Maan ainokaisen mitalin näistä kisoista saavutti Charles Catterall, joka voitti nyrkkeilyssä höyhensarjan (57,2 kg) hopeaa. Kisojen mitalitilastossa Etelä-Afrikka ylsi jaetulle 25. sijalle. == Mitalistit == === Hopeaa === * Charles Catterall — Nyrkkeily, sarja 57,2 kg == Lähteet == * Kesäolympialaisten 1936 virallinen raportti * Olympiamitalistitietokanta olympic.org:issa Kesäolympialaisissa 1936 Luokka:Valtiot kesäolympialaisissa 1936
Nokkavalaat

Nokkavalaat (Hyperoodontidae, vanh. Ziphiidae) on hammasvalaiden alalahkoon kuuluva heimo. Nokkavalaat jaetaan kuuteen sukuun: Berardius (2 lajia), Hyperoodon (2 lajia), Indopacetus (1 laji), Mesoplodon (14 lajia), Tasmacetus (1. laji), Ziphius (1 laji). Muut suvut ovat kuolleet sukupuuttoon. Nokkavalaita tavataan kaikilla valtamerillä. Suurimmat lajit saattavat olla 15-tonnisia, 13 metriä pitkiä. Niiden ulkonäössä tyypillinen yhteinen tekijä on kapea nokka. Joillakin on sen takana delfiinimäinen pyöreä otsa, toisilla lajeilla pää jatkuu suippona nokan takanakin.Animal Diversity Web == Lähteet == *
Uskomatonta

Uskomatonta () on Bill Maherin käsikirjoittama ja Larry Charlesin ohjaama komedia- ja dokumenttielokuva, jonka ensi-ilta oli vuonna 2008. Elokuvassa tarkastellaan uskonnollisia näkemyksiä satiirin muodossa. Pääosaa esittävä Maher vierailee useissa uskonnollisissa kohteissa ja haastattelee eri uskontojen edustajia, kuten juutalaisia, kristittyjä, muslimeita ja mormoneita. Elokuvan arviot olivat pääosin myönteisiä. DVD:llä Uskomatonta julkaistiin helmikuussa 2009. Uskomatonta tuotti yli 3,4 miljoonaa dollaria ensimmäisen viikonlopun aikana. Elokuvan kokonaistulot olivat Yhdysvalloissa 13 011 160 dollaria ja ulkomailla 124 914, ja se on Yhdysvalloissa kaikkien aikojen seitsemänneksi tuottoisin dokumentti. == Lähteet == == Aiheesta muualla == * Religulous . * Liisa Lehmusto: Laiha saarna käännytetyille – Religulous hämmästelee uskontoja ja hämmästyttää katsojaa . Yle 26.3.2009. * Anton Vanha-Majamaa: Uskomatonta . Filmgoer 8.4.2009. Luokka:Uskontokritiikki Luokka:Yhdysvaltalaiset dokumenttielokuvat Luokka:Vuoden 2008 dokumenttielokuvat Luokka:Larry Charlesin ohjaamat elokuvat Luokka:Kristinuskosta kertovat elokuvat
Paleolimnologia

Paleolimnologia selvittää vesistön eliöstön historiaa ja menneisyyden vedenlaatua vesistöjen pohjasedimenttiin hautautuneesta aineistosta tarvittaessa jopa tuhansien vuosien ajalta. Vesistöjen pohjaan kerrostunut sedimenttipatja on aikajärjestyksessä oleva luonnonhistoriallinen arkisto, johon on taltioitunut vesistön ja sen lähialueen ympäristöhistoria. Tutkimalla vertikaalisen sedimenttisarjan koostumusta ja ajoittamalla tutkitut kerrokset saadaan luotettava ja kattava kuva menneiden aikojen ympäristöoloista, niissä tapahtuneista muutoksista, muutoksen suunnista ja nopeuksista. Näitä muutoksia havainnoimalla voidaan edelleen arvioida, onko muutos ollut luontaista vai ihmistoiminnan aiheuttamaa. Sedimentistä voidaan mallintaa erilaisia parametreja, kuten tutkittavan ajanjakson lämpötilaolot, suolaisuus, pH, syvyysolot, ravinnetaso ja veden väri sekä humuspitoisuus. Myös vesistöä ympäröivän alueen kasvillisuushistoriaa on mahdollista selvittää. Keskeisin hyöty paleolimnologisista tutkimuksista on se, että niiden avulla voidaan epäsuorasti rekonstruoida näille parametreille numeerisia arvoja sellaisilta ajanjaksoilta, joilta ei ole olemassa suoraan mitattua tietoa. Kun tiedetään tutkittavan vesistön aiempi muutoshistoria ja tapa reagoida erilaisiin ympäristömuutoksiin, voidaan myös tulevaa muutosherkkyyttä ennakoida. Tällaisesta on hyötyä esimerkiksi erilaisten ilmastonmuutosmallien testauksessa ja vesistöjen kunnostustoimien suunnittelussa. Paleolimnologinen tutkimus perustuu niin sanottujen paleobioindikaattorien tutkimiseen ja määrittämiseen sedimentistä otetusta näytteestä. Paleobioindikaattori on sellainen sedimentissä hyvin säilyvä ja yleinen eliö tai eliöyhdyskunta, jonka tiedetään olevan herkkä ympäristössään tapahtuville muutoksille. Mitä kapeampi eliön toleranssi ympäristömuutoksille on, sitä parempi indikaattori se on. Tällaisen eliön esiintyminen kertoo hyvin siitä ympäristöstä, jossa se on aikanaan elänyt. Käytettyjä paleobioindikaattoreita voivat olla muun muassa piilevien, vesikirppujen, pohjaeläinten tai siitepölyjen jäänteitä.Historialliset eliöyhteisöt – ikkuna Kirkkojärven ja Mustionselän lähimenneisyyteen Jan Weckström, Minna Väliranta & Marjut Nyman Helsingin yliopiston Bio-ja ympäristötieteiden laitos. http://www.hiidenvesi.com/Pdf/Paleolimnologia-27-1-09.pdfEcomontor Oy:n esite. http://www.ecomonitor.fi/ohjeet/Brochure_v.2.4.pdf == Lähteet == Luokka:Historian aputieteet Luokka:Hydrologia
Meriliitäjä

Meriliitäjä (Procellaria cinerea) on eteläisen pallonpuoliskon valtamerilintu. == Koko ja ulkonäkö == Meriliitäjä on noin 50 cm pitkä ja 950–1 200 g painava, koiras on hieman kookkaampi. Sen pää on harmaa, selkäpuoli ruskeanharmaa ja alapuoli valkeahko. Siiven ja pyrstön alapinnat ovat tummanharmaat. Nokka on harmahtava, keltakärkinen. Sukupuolet ovat samanvärisiä. == Esiintyminen == Meriliitäjä elää Etelämannerta ympäröivällä valtamerellä ja pesii alueen saariryhmillä, kuten Tristan da Cunhalla, Prince Edward ja Marion Islandsilla, Crozetsaarilla, Kerguelenilla, Campbell Islandilla ja Antipodisaarilla. Lajin maailman populaation koko on useita satojatuhansia pareja, mutta kanta on pienenemään päin. == Elinympäristö == Laji pesii saarien rantavalleilla ja kukkuloilla, pesimäajan ulkopuolella se elää valtamerillä. == Lisääntyminen == Meriliitäjät pesivät yhdyskunnittain. Linnut saapuvat pesimäpaikoille helmikuussa. Ne kaivavat pesäkolonsa maahan ja naaras munii yhden munan. Munintaa tapahtuu maaliskuun lopulta huhtikuulle. Haudonta kestää 55–65 päivää. Poikanen jättää pesän lentokykyisenä 130–163 päivän ikäisenä. Laji lisääntyy joka vuosi. == Ravinto == Meriliitäjät syövät mustekaloja, etupäässä kalmareita, kaloja ja äyriäisiä. Ne saalistavat ruokansa sekä sukeltamalla että meren pinnasta sieppaamalla. Ne seuraavat kalastusaluksia syöden jätteitä ja perkuutähteitä. == Lähteet == * Albatrosses and Petrels Across the World === Viitteet === Luokka:Ulappalinnut
Kilpipäiset

Kilpipäiset (Cephalocarida) on yksi kuudesta äyriäisten luokasta. Kilpipäiset kuvattiin tieteellisesti vasta 1950-luvulla, ja niitä tunnetaan vain kymmenkunta lajia, jotka luetaan kaikki samaan heimoon Hutchinsoniellidae. Kilpipäiset ovat pienikokoisia (alle 3 mm) merieläimiä, jotka elävät pohjasedimentin pinnassa erityyppisillä pohjilla vuorovesivyöhykkeestä 1500 metrin syvyyteen. Kilpipäisillä on suuri pää. Toisin kuin kaikilla muilla aikuisilla äyriäisillä kilpipäisten varsinaiset tuntosarvet ovat suun takapuolella. Ne syövät merenpohjan hajoavaa eloperäistä ainesta. Luokka:Äyriäiset
Airojalkaiset

Airojalkaiset (Remipedia) on yksi kuudesta luokasta, joihin äyriäiset jaotellaan. Ne ovat sokeita äyriäisiä, jotka elävät syvissä merivesiluolissa Australiassa, Karibianmerellä ja Kanariansaarilla. Äyriäisryhmä tunnettiin alkujaan vain fossiilien perusteella, mutta vuoden 1979 jälkeen on löydetty vähän toista kymmentä nykyisin elävää lajia. Nämä on jaettu kolmeen heimoon. Airojalkaiset ovat värittömiä, 9–45 millimetrin mittaisia äyriäisiä, joilla on alkeellinen ruumiinrakenne. Päätä seuraava pitkulainen ruumis koostuu lukuisista (16–38) keskenään samanlaisesta jaokkeesta. Uimaraajat ovat ruumiin sivuilla, ja eläimet uivat selällään, yleensä hitaanpuoleisesti. Ruokavalio ja ruokailutavat tunnetaan huonosti. Godzilliognomus frondosus -lajilta on kuvattu yllättävän pitkälle kehittynyt aivojen rakenne, jossa erityisesti hajuaistiin liittyvä alue on suuri, mikä on järkeenkäypää pimeässä elävällä eläimellä. Luokka:Äyriäiset
Leukajalkaiset

Leukajalkaiset (Maxillopoda) on yksi kuudesta äyriäisluokasta. Leukajalkaiset ovat yleensä suhteellisen pienikokoisia äyriäisiä, ja niitä luonnehtii takaruumiin ja sen raajojen surkastuneisuus. Lajeja on tuhansittain, lajirikkaimmat ja parhaiten tunnetut ryhmät ovat hankajalkaiset ja siimajalkaiset. Pienempiä alaluokkia ovat kalatäit, matoäyriäiset, punkkiäyriäiset ja hiekkaryömijät. Leukajalkaisten pää on koostunut (korkeintaan) viidestä jaokkeesta, keskiruumis (thorax) kuudesta ja takaruumis neljästä jaokkeesta ja päättökilvestä (telson). Takaruumiis on raajaton. *
Kanada kesäolympialaisissa 1936

Kanada osallistui Berliinin kesäolympialaisiin 1936 97 urheilijan joukkueella. Maa saavutti urheilulajeissa yhdeksän mitalia, joista yksi oli kultainen, kolme hopeisia ja viisi pronssisia. Kisojen mitalitilastossa Kanada ylsi 17. sijalle. == Mitalistit == === Kultaa === * Frank Amyot — Melonta, miesten kanadalainen yksikkö 1000 m === Hopeaa === * Gordon Aitchison, Ian Allison, Arthur Chapman, Charles Chapman, Edward Dawson, Irving Meretsky, James Stewart, Malcolm Wiseman ja Doug Peden — Koripallo, miehet * John Loaring — Yleisurheilu, miesten 400 m aitajuoksu * Frank Saker ja Harvey Charters — Melonta, miesten kanadalainen kaksikko 10 000 m === Pronssia === * Dorothy Brookshaw, Mildred Dolson, Hilda Cameron ja Aileen Meagher — Yleisurheilu, naisten 4x100 m viesti * Elizabeth Taylor — Yleisurheilu, naisten 80 m aitajuoksu * Phil Edwards — Yleisurheilu, miesten 800 m * Frank Saker ja Harvey Charters — Melonta, miesten kanadalainen kaksikko 1000 m * Joseph Schleimer — Paini, miesten vapaapaini, sarja 72 kg == Lähteet == * Sports- reference * Kesäolympialaisten 1936 virallinen raportti * Olympiamitalistitietokanta olympic.org:issa Kesäolympialaisissa 1936 Luokka:Valtiot kesäolympialaisissa 1936
Keihäsrauskut

Keihäsrauskut (Dasyatidae) on rauskuihin kuuluva rustokalojen heimo, jossa on kuusi sukua ja noin 70 lajia. Osa lajeista on uhanalaisia. Osa keihäsrauskulajeista on vain ihmisen kämmenen kokoisia, mutta suurimmilla kuten isokeihäsrauskulla ruumiin läpimitta voi olla 1,8 metriä ja pituus pyrstöineen yli neljä metriä. Keihäsrauskujen ruoskamaisen pyrstön yläpuoleen on kiinnittynyt kynnen tapaan väkäsekäs myrkkypiikki, ”keihäs”. Rustokudosta olevaa myrkkypiikkiä rausku käyttää puolustautumiseen. Sen alapuolen uurteissa on voimakasta myrkkyä, joka voi tappaa ihmisen. Keihäsrauskuja syödään erityisesti Malesiassa ja Singaporessa. Islannissa on perinteenä syödä 23. joulukuuta keihäsrauskua. Osa keihäsrauskuista saattaa tulla makeaan veteen. ==Katso myös== *Keihäsrausku == Lähteet == Luokka:Rauskut
Heather Kozar

Heather Kozar (s. 4. toukokuuta 1976 Akron, Ohio) on yhdysvaltalainen valokuvamalli ja Playboy-tyttö. Kozar oli Playboyn tammikuun 1998 Playmate of the Month ja vuoden 1999 Playmate of the Year. ==Aiheesta muualla== *Kozarin viralliset kotisivut * *Heather Kozar Playboy.com.issa Luokka:Playboyn Playmatet Luokka:Vuonna 1976 syntyneet Luokka:Elävät henkilöt
Biomedicum Helsinki

pienoiskuva|Biomedicum Helsinki, rakennus 1 Biomedicum Helsinki on Helsingissä, Meilahden kaupunginosassa, Meilahden sairaala-alueella sijaitseva tutkimus- ja opetuskeskus. Se sisältää kaksi rakennusta, joista Biomedicum Helsinki 1:ssä on tutkimustiloja ja Helsingin yliopiston lääketieteellisen tiedekunnan opetustiloja. Tutkimustiloissa tehdään yliopiston perustutkimusta, HYKS-sairaalan kliinistä tutkimusta sekä esimerkiksi Terveyden ja hyvinvoinnin laitoksen, Folkhälsanin, Suomen molekyylilääketieteen instituutin ja tutkimuslaitos Minervan tutkimusta. Biomedicum Helsinki 2:ssa on tiloja muun muassa lääketieteen ja tutkimuksen alojen yrityksille. Rakennus 1 valmistui vuonna 2001 ja rakennus 2 vuonna 2008. Rakennukset ovat suunnitelleet arkkitehti Timo Vormala ja Matti Lummaa työryhmineen.Ihatsu, Sanna & Lehtonen, Riitta & Piha, Heikki & Seitsalo, Seppo: ”Meilahden sairaalakampuksen synty”, TERVEISIÄ SAIRAALASTA. Postikortit kertova pääkaupunkiseudun sairaaloiden historiasta., s. 97. Helsingin ja Uudenmaan sairaanhoitopiirin taidetoimikunta, 2017. ISBN 9789523010994. Niiden käyttöä koordinoi Biomedicum Helsinki -säätiö, joka myös rahoittaa lääketieteen alan tutkimustoimintaa. Rakennuksia yhdistää lääkäriseura Duodecimin aikakauskirjan ensimmäisen päätoimittajan Konrad ReijoWaaran (1853–1936) kunniaksi nimetty silta. * Biomedicum 1:n osoite on Haartmaninkatu 8, 00290 Helsinki. Koordinaatit: * Biomedicum 2:n osoite on Tukholmankatu 8, 00290 Helsinki. Koordinaatit: * Postiosoitteet ovat PL 63/20, 00014 Helsingin yliopisto ja PL 700/705, 00029 HUS. == Lähteet == ==Aiheesta muualla== *Biomedicum Helsinki – kotisivu Luokka:Helsingin rakennukset ja rakennelmat Luokka:Vuoden betonirakenne Luokka:Meilahti Luokka:Lääketieteellinen tutkimus Luokka:Helsingin yliopisto
Bø (Nordland)

Bø on Norjan kunta Nordlandin läänissä. Se sijaitsee Langøyan länsiosassa rajoittuen idässä Sortlandiin ja koillisessa Øksnesiin. Bøn kuntakeskus on Straume. == Historia == Bøn kunta perustettiin vuonna 1837. Vuoden 1866 alussa osa osa Øksnesin kunnasta liitettiin siihen, ja vuoden 1964 alussa Kråkbergetin piiri ja maa-alue liitettiin niin ikään Øksnesistä Bøhön. IMG 1146a - Bø kirke.jpg|Bøn kirkko on vuodelta 1824. ==Tunnettuja henkilöitä== * Regine Normann (1867–1939), kirjailija == Lähteet == ==Aiheesta muualla== Luokka:Bø (Nordland)
Corinna Harney

Corinna Harney (s. 20. helmikuuta 1972 Bremerhaven, Länsi-Saksa) on Yhdysvalloissa asuva valokuvamalli, näyttelijä ja Playboy-tyttö. Harney oli Playboyn elokuun 1991 Playmate of the Month ja vuoden 1992 Playmate of the Year. Harney on nähty myös muun muassa televisiosarjoissa CSI ja Täysillä tutkaan, jossa hän jäi kiinni ajettuaan ylinopeutta. Vaikka Harney syntyikin Saksassa, on hän asunut lähes koko ikänsä Las Vegasissa. Nykyään hän asuu samassa kaupungissa aviomiehensä ja tyttärensä kanssa. ==Aiheesta muualla== *Corinna Harney Playboy.com.issa * Luokka:Playboyn Playmatet Luokka:Yhdysvaltalaiset näyttelijät Luokka:Vuonna 1972 syntyneet Luokka:Elävät henkilöt
Bø (Telemark)

Bø on Norjan entinen kunta ja sen samanniminen keskustaajama Telemarkin läänissä. Kunnan rajanaapureita olivat pohjoisessa Notodden, idässä Sauherad, etelässä Nome sekä lännessä Kviteseid ja Seljord. Bøn korkein kohta on nimeltään Jøronnatten, 1 275 metriä merenpinnasta. Kunnan läpi vei tie 36. Bøn asukasluku vuonna 2019 oli 6 630. Norjan vuoden 2020 kuntauudistusten yhteydessä Bø ja Sauherad yhdistettiin uudeksi Midt-Telemarkin kunnaksi. Bøn taajama säilyi uuden kunnan keskustaajamana. Bøn pääelinkeinoja ovat maa- ja metsätalous, siellä sijaitseva Telemarkin valtionkorkeakoulu sekä matkailu. Elokuisin tärkeä tapahtuma on kansanmusiikkiin keskittyvä Telemarksfestivalen. Bø on tunnettu kulttuuriperinteistään kansanmusiikin, hopeaseppätaidon ja viulunrakennuksen osalta. Se on ollut eräs keskeisiä hardangerviulun kehittämisalueita. == Lähteet == ==Aiheesta muualla== Luokka:Midt-Telemark Luokka:Norjan entiset kunnat
James Somerville

James Fownes Somerville (17. heinäkuuta 1882 Weybridge, Surrey – 19. maaliskuuta 1949 Dinder House, Somerset) oli brittiläinen amiraali toisen maailmansodan aikana. Somerville liittyi Kuninkaalliseen laivastoon kadetiksi tammikuussa 1897. Hänestä tuli laivaston johtava radioviestintäasiantuntija, jossa ominaisuudessa hän osallistui muun muassa Gallipolin taisteluun ensimmäisessä maailmansodassa. Sotien välisen ajan Somerville pysyi laivastossa, toimien muun muassa Välimeren laivaston hävittäjäosaston komentajana. Hän sai ylennyksen kontra-amiraaliksi 1938. Seuraavana vuonna hän joutui jäämään varhaiselle eläkkeelle, sillä hänellä todettiin tuberkuloosi. Diagnoosi oli ollut kuitenkin virheellinen ja Somerville kutsuttiin uudestaan palvelukseen toisen maailmansodan sytyttyä. Hän oli mukana merivoimien tutkan kehittämistyössä ja Dunkerquen evakuoinnissa 1940. Ranskan antauduttua Winston Churchill nimitti Somervillen johtamaan Force H:ta, joka muun muassa tuhosi Ranskan laivaston raskaat yksiköt, ennen kuin natsi-Saksa saisi sota-alukset haltuunsa. Operaatio Catapult oli menestyksekäs, vaikka Somerville rajoitti hyökkäystään säästääkseen ranskalaisten merisotilaiden henkiä. Seuraavaksi Somerville organisoi laivastopommitusoperaation Genovaan sekä osallistui saksalaisen taistelulaiva Bismarckin saalistukseen. Hänen osastonsa suojeli myös Maltan ja Egyptin huoltokuljetuksia. Maaliskuussa 1942 Somervillestä tuli brittien Itäisen laivaston komentaja. Hän onnistui tuhoamaan joitain japanilaisia sota-aluksia, mutta joutui odottamaan vahvistuksia vuoteen 1944 kyetäkseen toimimaan kunnolla Japanin laivastoa vastaan. Elokuussa 1944 hänen tilalleen astui amiraali Bruce Fraser. Somerville siirtyi brittiläisen Yhdysvaltojen laivastodelegaation johtoon ja hän toimi tehtävässä joulukuuhun 1945. Hänet ylennettiin laivastoamiraaliksi aivan sodan lopulla. Somerville kuoli 1949. Luokka:Brittiläiset amiraalit Luokka:Vuonna 1882 syntyneet Luokka:Vuonna 1949 kuolleet
Little, Brown and Company

Little, Brown and Company on yhdysvaltalainen kirjankustantamo, jonka perustivat vuonna 1837 Charles Coffin Little ja James Brown. Vuodesta 2006 lähtien Little, Brown and Company on ollut osa ranskalaiseen Hachette Livreen kuuluvaa Hachette Book Group USA:ta. Kustantamo kustantaa sekä kauno- että tietokirjallisuutta. Sen menestyneimpiin kustanteihin kuuluvat kenties Stephenie Meyerin Houkutus-kirjasarjan romaanit, joita se on julkaissut vuodesta 2005 lähtien. Little, Brown and Company on julkaissut muun muassa myös Nelson Mandelan, J. D. Salingerin ja Gore Vidalin teoksia. == Lähteet == ==Aiheesta muualla== * Virallinen sivusto * Hachette Book Group USA:n sivusto Luokka:Yhdysvaltalaiset kirjankustantamot
Øksnes

Øksnes on Norjan kunta Nordlandin läänissä. Sen rajanaapureita ovat etelässä Sortland ja lounaassa Bø. Tärkeimmät elinkeinot ovat kalastus ja kalanjalostus. Kunnan keskustaajama on Myre, jonka lisäksi kunnassa sijaitsee Alsvågin taajama. Kunta on saanut nimensä Skogsøyan eteläosassa sijaitsevan Øksnesin kylän mukaan, jossa sijaitsee myös Øksnesin kirkko. == Historia == Øksnesin kunta perustettiin vuonna 1837, jolloin Norjassa otettiin käyttöön kunnallishallinto. Vuonna 1866 osa kuntaa, noin 40 asukasta, liitettiin Bøhön. Kunta jaettiin kahtia 1919, jolloin kunnan itäosa erottautui omaksi Langenes- nimiseksi kunnakseen. Se liitettiin takaisin Øksnesiin 1964 lukuu nottamatta Holmgrendan aluetta, joka yhdistettiin Sortlandiin. Samalla Kråkbergetin piiri ja kyseisellä niemellä piiristä pohjoiseen päin oleva alue liitettiin Bøn kuntaan. == Kuvia == Myre kirke 2006.jpg|Myren kirkko Oksnes kirke.JPG|Øksnesin kirkko Anda Lighthouse in Øksnes.tif|Andan majakka Befolkningsutvikling kommune 1868.svg|Kunnan väkiluku vuosina 1951–2010 ==Tunnettuja henkilöitä== * Tord Lien (s. 1975), poliitikko * Maria Solheim (s. 1982), muusikko * Ove Kristian Sundberg (1932–2019), musiikkihistorian professori == Lähteet == ==Aiheesta muualla== *
German Titov (jääkiekkoilija)

German Mihailovitš Titov (, s. 18. lokakuuta 1965 Moskova, Venäjän SFNT, Neuvostoliitto) on entinen neuvostoliittolainen ja venäläinen jääkiekkoilija. Titov oli Turun Palloseuran kantavia voimia 1990-luvun alussa ja lukeutui joukkueen nimekkääseen keskushyökkääjistöön Saku Koivun ja Esa Keskisen ohella. Hän pelasi TPS:ssä myös NHL:n työsulun aikana kaudella 1994–1995. Titov aloitti NHL-uransa vuonna 1993 Calgary Flamesissa, joka oli varannut hänet aikaisemmin samana vuonna. Hän edusti liigassa myös Edmonton Oilersia, Mighty Ducks of Anaheimia ja Pittsburgh Penguinsia. Hän jätti NHL:n kauden 2001–2002 jälkeen ja palasi kasvattajaseuraansa Himik Voskresenskiin, jossa hän pelasi kauden 2004–2005 loppuun. Pelaajauransa jälkeen Titov ryhtyi valmentajaksi ja toimi ensin KHL-seura Metallurg Novokuzneskin apuvalmentajana. Lokakuussa 2013 hänet nostettiin seuran päävalmentajaksi, jossa tehtävässä hän toimi kauden 2014–2015 loppuun. Seuraavan kauden alusta hän ryhtyi Spartak Moskovan päävalmentajaksi. Tästä tehtävästä hän sai potkut pian toisen kautensa alussa lokakuussa 2016. Joulukuun 13. päivä 2017 Titov kutsuttiin MHL-seura Omskie Yastreby:n päävalmentajaksi, jossa tehtävässä hän toimi joulukuun loppuun ennen pääsyään KHL-seura Avangard Omskin päävalmentajaksi. Omskissa hän valmensi kauden loppuun ja aloitti seuraavan kauden alusta Traktor Tšeljabinskin päävalmentajana, kunnes erotettiin virastaan jo lokakuun puolivälissä. Tämän jälkeen hän ei ole toiminut valmennustehtävissä. == Saavutuksia == * Olympiahopeaa 1998 * Maailmanmestaruus 1993 * Neuvostoliiton ja Venäjän jääkiekkoilun kunniagalleriaan (1993) * Neuvostoliiton jääkiekon mestaruussarjan hopeaa 1989, pronssia 1990 * Suomen mestaruus 1993 == Aiheesta muualla == * == Lähteet == Luokka:Venäläiset jääkiekkoilijat Luokka:Venäläiset jääkiekkovalmentajat Luokka:Calgary Flamesin varaamat pelaajat Luokka:Vuonna 1965 syntyneet Luokka:Elävät henkilöt
The Imaginarium of Doctor Parnassus

The Imaginarium of Doctor Parnassus on vuonna 2009 ensi-iltansa saanut fantasiaelokuva, jonka on ohjannut Terry Gilliam. Elokuva jäi tammikuussa 2008 kuolleen näyttelijä Heath Ledgerin viimeiseksi roolityöksi. Hän ei ehtinyt näytellä rooliaan loppuun, joten sen täydentämiseksi palkattiin kolme näyttelijää. Ledgerin työtä jatkoivat Johnny Depp, Colin Farrell ja Jude Law. Kolmikko ei suostunut ottamaan työstään palkkiota, vaan lahjoitti osuutensa Ledgerin ainoalle lapselle. Elokuvan kuvausaikataulu viivästyi Ledgerin kuoleman myötä, mutta sillä oli myös muita vaikeuksia. Suuresta mediahuomiosta ja eturivin näyttelijöistä huolimatta elokuvan teatterilevitysoikeuksien myyminen oli vaikeaa. Tuotannolla on indie-elokuvaksi poikkeuksellisen suuri, jopa 30 miljoonan dollarin budjetti. __notoc__ == Näyttelijät == == Vastaanotto == Tv-Nytissä neljä kriitikkoa antoi elokuvalle tähtiä keskiarvolla 3,0. Vastaanotto on ollut ristiriitaista, esimerkiksi Helsingin Sanomien kriitikko arvotti elokuvan yhden tähden esitykseksi, mutta Tähtivaeltaja antoi viisi tähteä. == Lähteet == == Aiheesta muualla == * Luokka:Vuoden 2009 ranskalaiset elokuvat Luokka:Vuoden 2009 brittiläiset elokuvat Luokka:Vuoden 2009 kanadalaiset elokuvat Luokka:Terry Gilliamin ohjaamat elokuvat Luokka:Fantasiaelokuvat
Canazei

Canazei on noin 1 900 asukkaan vuoristokylä ja kunta koillisessa Italiassa, Trenton maakunnassa. Kunta sijaitsee noin 1 450 metriä merenpinnan yläpuolella Dolomiittien vuoristossa. Pinta-alaa kunnalla on kaiken kaikkiaan 67,3 km². Lähellä Canazeita sijaitsee useita hiihto- ja laskettelurinteitä ja talviurheilu onkin suosittua alueella. ==Lähteet== ==Aiheesta muualla== Luokka:Trenton maakunnan kunnat
Järki ja tunteet

Järki ja tunteet () on englantilaisen kirjailijan Jane Austenin romaani vuodelta 1811. Se oli Austenin ensimmäinen julkaistu teos, mutta se julkaistiin aluksi hänen oman nimensä sijasta nimimerkillä "a Lady". Teos kertoo Dashwoodin sisaruksista Elinorista ja Mariannesta ja heidän rakkauselämästään. ==Sovitukset== Ang Leen ohjaama ja Emma Thompsonin käsikirjoittama Oscar-palkittu elokuva Järki ja tunteet sai ensi-iltansa vuonna 1995. Intiassa Austenin romaani sovitettiin tamilinkieliseksi elokuvaksi Kandukondain Kandukondain vuonna 2000. Järki ja tunteet -teoksesta on tehty myös tv-sarja vuosina 1981 ja 2008. ==Hahmot== * Henry Dashwood - Perheen isä, joka kuolee kirjan alussa. * Rouva Dashwood - Henry Dashwoodin toinen vaimo. * Elinor Dashwood - Dashwoodien vanhin tytär, joka edustaa luonteeltaan järkevyyttä. Kirjan alussa 19-vuotias. * Marianne Dashwood - Toiseksi vanhin tytär, luonteeltaan romanttinen. Kirjan alussa 16-vuotias. * Margaret Dashwood - Nuorin tytär. * John Dashwood - Henry Dashwoodin poika aiemmasta avioliitosta. * Fanny Dashwood - John Dashwoodin vaimo. * Sir John Middleton - Rouva Dashwoodin sukulainen, joka kutsuu rouvan tyttärineen tiluksilleen asumaan. * Lady Middleton - John Middletonin vaimo. * Rouva Jennings - Lady Middletonin äiti. * Edward Ferrars - Fanny Dashwoodin vanhempi veli. * Robert Ferrars - Fanny Dashwoodin ja Edwardin nuorempi veli. * Rouva Ferrars - Robertin, Edwardin ja Fannyn äiti. * Eversti Christopher Brandon - Sir John Middletonin läheinen ystävä, joka rakastuu Marianneen. * John Willoughby - Middletonien naapurin sukulainen, joka hurmaa Mariannen. * Charlotte Palmer - Rouva Jenningsin tytär ja Lady Middletonin sisar. * Thomas Palmer - Charlotte Palmerin aviomies. * Lucy Steele - kaukaista sukua rouva Jenningsille, Edward Ferrarsin salainen kihlattu. * Anne/Nancy Steele - Lucy Steelen sisar. * Neiti Sophia Gray - varakas mutta pahansisuinen perijätär, jonka kanssa John Willoughby avioituu. * Lordi Morton - Neiti Mortonin isä. * Neiti Morton - varakas nainen, jonka rouva Ferrars haluaa poikansa naivan. * Herra Pratt - Lucy Steelen setä ja Edwardin opettaja. * Eliza Williams - Eversti Brandonin suojatti. Elizabeth Williamsin tytär. * Elizabeth Williams - Eversti Brandonin aiempi rakkauden kohde, joka avioituu everstin vanhemman veljen kanssa. * Rouva Smith - Willoughbyn täti. ==Lähteet== ==Aiheesta muualla== *Järki ja tunteet Gutenberg-projektissa Luokka:Jane Austenin teokset Luokka:1810-luvun kirjat
Casino da Póvoa

Casino da Póvoa sijaitsee Póvoa de Varzimin keskustassa, meren rannalla, 28 kilometriä Portosta pohjoiseen, Portugalissa. Kasino on auki joka päivä (paitsi jouluaattona ja joulupäivänä). ==Historia== Kasinon rakennustyöt aloitettiin vuonna 1930 ja se avattiin vuonna 1934. ==Toimilupa== Portugalissa kasinotoiminta on yksityisten yritysten liiketoimintaa ja se on tarkkaan lailla rajoitettua. Portugali on jaettu 10 alueeseen, jossa kasinotoimintaa voi harjoittaa. Toimiluvista käydään julkinen tarjouskilpailu. Valtio myöntää kasinoiden toimiluvat näille alueille määräajaksi korvausta vastaan. Varzim Sol yhtiöllä on ollut toimilupa Casino da Póvoaan vuodesta 1975 lähtien. Varzim Sol yhtiön pääomistaja on Estoril Sol ryhmittymä, jolla on myös toimiluvat Casino Estoriliin ja Casino Lisboaan. Varzim Sol sai vuonna 2001 toimiluvan jatkon vuoteen 2023 sakka. Vuoden 2001 toimilupa maksoi 58 miljoonaa euroa. Kertakorvauksen lisäksi Varzim Sol maksaa vuosimaksua, jonka suuruus on 50% kasinon pelitoiminnan tuotosta. ==Pelitoiminta== Kasinossa on 650 peliautomaattia ja useita pelipöytiä, joissa pelataan rulettia, blackjackiä ja muita pelejä. Vuonna 2007 kasinolla oli töissä 305 työntekijää. ==Muuta toimintaa== Kasinossa järjestetään myös konsertteja ja erilaisia gaalatilaisuuksia. == Lähteet == == Aiheesta muualla == *Kasinon kotisivut ja *Estoril Sol yhtiön kotisivut Luokka:Portugalin kasinot
Molveno

Molveno on kunta Trenton maakunnassa, Italiassa. Molveno sijaitsee Dolomiiteilla, ja on suosittu hiihtokohde. Kunta sijaitsee Molvenojärven rannalla 864 metrin korkeudella merenpinnasta. Asukkaita kunnassa on 1 143, ja pinta-ala on 35,2 neliökilometriä. Asutusta alueella on ollut jo neoliittisella kaudella. Molveno sijaitsee parikymmentä kilometriä Trenton kaupungista luoteeseen. ==Lähteet== ==Aiheesta muualla== Luokka:Trenton maakunnan kunnat
Segonzano

Segonzano on kunta, joka sijaitsee Trenton maakunnassa, koillisessa Italiassa. Kunnan asukasluku on noin 1 500 ja pinta-ala 20,8 neliökilometriä. Se sijaitsee yli puoli kilometriä merenpinnan yläpuolella. Lähellä Segonzanoa sijaitsee Piramidi di Terra -niminen eroosion muodostama valtava luonnonmuodostuma. Kylästä on noin 25 kilometriä matkaa Trenton kaupunkiin. ==Lähteet== ==Aiheesta muualla== Luokka:Trenton maakunnan kunnat
Møllerin sironta

Møllerin sironta on kvanttikenttäteoriassa prosessi, jossa kaksi elektronia vaihtavat keskenään voimaa välittävän virtuaalisen hiukkasen. Kvanttisähködynamiikassa (QED) Møllerin sironnalla on kaksi 3. kertaluvun (eli jokainen verteksi yhdistää kolme viivaa) Feynmanin diagrammia, jotka ovat t-kanavan ja u-kanavan diagrammit. Kummassakin tapauksessa toinen elektroni emittoi ja toinen absorboi fotonin. Sähköheikossa teoriassa sironta kuvataan neljällä eri 3. kertaluvun Feynmanin diagrammilla. Kaksi diagrammeista on kuten QED:ssä, jossa siis elektronit vaihtavat sähkömagneettista voimaa välittävän fotonin. Kaksi muuta ovat muutoin samanlaisia kuin QED:n diagrammit, mutta elektronit vaihtavat fotonin sijasta heikkoa vuorovaikutusta välittävän Z-bosonin. ==Katso myös== * Bhabhan sironta == Lähteet == Luokka:Hiukkasfysiikka
Merirosvoradio (elokuva)

Merirosvoradio (The Boat That Rocked) on brittiläinen komediaelokuva vuodelta 2009. Richard Curtisin kirjoittama ja ohjaama elokuva kertoo vuoteen 1966 sijoittuvan tarinan laivalla toimivasta piraattiradiosta, joka lähettää luvatonta radio-ohjelmaa Britanniaan. Elokuvan laivan esikuvana voidaan pitää Englannin rannikolla toiminutta Mi Amigoa, jolta Radio Caroline lähetti ohjelmiaan. Working Title Films -yhtiön tuottaman teoksen näyttelijäkaartiin lukeutuvat Philip Seymour Hoffman, Bill Nighy, Rhys Ifans, Emma Thompson, Nick Frost ja Kenneth Branagh. Luokka:Brittiläiset komediaelokuvat Luokka:Vuoden 2009 brittiläiset elokuvat Luokka:Universal Picturesin elokuvat Luokka:Elokuvat merenkulusta
Lolo (jalkapalloilija)

Manuel Ortiz Toribio eli Lolo (s. 22. elokuuta 1984 Huelva, Espanja) on espanjalainen jalkapalloilija. Hän edustaa Espanjan pääsarjassa pelaavaa Osasunaa. Hän on pelipaikaltaan keskuspuolustaja, mutta pystyy pelaamaan myös puolustavana keskikenttäpelaajana. == Ura == Lolo on Sevillan junioriakatemian kasvatti. Vuonna 2002 hän aloitti ammattilaisuransa Sevillan reservijoukkueesta, jossa hän pelasi seuraavat kuusi kautta. Kaudella 2007–2008 hän pääsi tekemään ensiesiintymisensä Espanjan pääsarjassa, pelattuaan kaksi ottelua maaliskuussa 2008. Aikaisemmin vuoden 2007 joulukuussa hän teki ensiesiintymisensä Sevillan edustusjoukkueessa Mestarien liiga -ottelussa Slavia Prahaa vastaan. Lolo vietti kuitenkin suurimman osan kaudesta Sevillan reservijoukkueessa, joka nousi kauden jälkeen Espanjan toiseksi korkeimmalle sarjatasolle. Kaudeksi 2008–2009 Lolo lainattiin naapuriseura Málagaan, joka palasi pääsarjaan kahden vuoden tauon jälkeen. Hän pelasi kauden aikana pääosin puolustavana keskikenttäpelaajana ja onnistui maalinteossa kolmesti. Kesällä 2009 hän palasi kasvattajaseuraansa ja teki uuden vuoteen 2011 asti ulottuvan sopimuksen.Lolo signs new Sevilla deal ontheminute.com. Viitattu 12.4.2010. 10\. huhtikuuta 2010 hän teki ensimmäisen maalinsa Sevillassa vanhaa seuraansa Málagaa vastaan. == Lähteet == == Aiheesta muualla == * Esittely BDFutbol -sivustolla Luokka:Espanjalaiset jalkapalloilijat Luokka:Vuonna 1984 syntyneet Luokka:Elävät henkilöt
Isänmaallisen sodan kunniamerkki

Isänmaallisen sodan kunniamerkki () oli neuvostoliittolainen kunniamerkki, joka myönnettiin sankaruudesta suuressa isänmaallisessa sodassa, joka oli Neuvostoliitossa ja siihen kuuluneissa valtioissa käytetty nimitys Saksan ja sen liittolaisten sekä Neuvostoliiton välisestä sodasta, toisen maailmansodan itärintamalla. Isänmaallisen sodan kunniamerkki perustettiin 20. toukokuuta 1942, noin 11 kuukautta sodan alkamisen jälkeen. Se oli ensimmäinen sodan aikana perustettu kunniamerkki. Se voitiin antaa sodassa kunnostautuneelle sotilaille, turvallisuusjoukoille ja partisaaneille. Kunniamerkillä oli kaksi luokkaa, 1. ja 2. ja ne myönnettiin sankarillisen teon laadusta riippuen. Myöntämisperusteet olivat tarkoin määritellyt. Esimerkiksi ensimmäisen luokan kunniamerkki myönnettiin hävittäjälentäjälle, joka pudotti kolme viholliskonetta; sotilaalle, joka tuhosi kaksi raskasta tai kolme keskiraskata tai neljä kevyttä panssarivaunua jne. Se saatettiin myöntää myös liittolaisasevoimien sotilaille ja komentajille. Sodan aikana mitaleita jaettiin kaikkiaan noin 1 350 000 kappaletta. Vuonna 1985, voiton 40-vuotisjuhlapäivänä merkki päätettiin myöntää kaikille sotaan osallistuneille veteraaneille. Tällöin jaettiin noin 7,5 miljoonaa kappaletta. Ensimmäisen luokan kunniamerkin punatähden takainen ruusuke on kullanvärinen, kun toisen luokan merkissä se on hopean värinen. Kunniamerkkiä jaettiin kahdessa luokassa: * I luokka * II luokka ==Lähteet== * Указ Президиума Верховного Совета «Об учреждении Ордена Отечественной войны первой и второй степени» от 20 мая 1942 года // Ведомости Верховного Совета Союза Советских Социалистических Республик : газета. — 1942. — 28 мая (№ 19 (178)). — С. 1. === Viitteet === Luokka:Neuvostoliiton kunniamerkit
Moore (autonvalmistaja)

Moore oli yhdysvaltalainen kilpa-autojen valmistaja, jonka perusti entinen kilpa-ajaja Lou Moore. Tallin autot osallistuivat Formula 1:n Indianapolis 500 -osakilpailuun kausilla 1950, 1951 ja 1959. Lee Wallard ja Henry Banks toivat auton kuudentena maaliin kahdesti, mutta siihen aikaan vain 5 parasta saavuttivat pisteitä. Vuoden 1959 kilpailussa Bob Veith oli 12. Formula 1 -kausien lisäksi autot kilpailivat jo Indianapolis 500 -kilpailussa 1930-1940-luvuilla, jolloin niillä voitettiin viisi kilpailua (vuosina 1947-49 kolme peräkkäistä voittoa samalta radalta samalle tallille, jonka toisti uudelleen Penske Racing vuosina 2001-03). == Lähteet == * Luokka:Yhdysvaltalaiset Formula 1 -tallit Luokka:Formula 1 -valmistajat
Olson (kilpa-autonvalmistaja)

Olson oli yhdysvaltalainen kilpa-autojen valmistaja, joka osallistui Formula 1:n Indianapolis 500 -osakilpailuun kaudella 1950. Tallin kuljettaja Jackie Holmes keskeytti kilpailussa 123. kierroksella ulosajoon. == Lähteet == * == Viitteet == Luokka:Yhdysvaltalaiset Formula 1 -tallit Luokka:Formula 1 -valmistajat Luokka:Indianapolis 500
Alberto Ramírez

Alberto Ramírez Torres (2. helmikuuta 1986 Puerto Vallarta, Meksiko) on meksikolainen jalkapalloilija, joka edustaa Meksikon pääsarjassa pelaavaa Zacatepeciä. Pelipaikaltaan Ramírez on keskikenttäpelaaja. Ramírezin pelaajaura aikusten tasolla alkoi kaudella 2003–2004, kun hän debytoi meksikoilaisessa Estudiantes Tecosin joukkueessa. Ramírez pelasi pääasiassa joukkueen reservi- ja juniorijoukkueissa, kunnes siirtyi kaudeksi 2009 FC Interiin. Veikkausliiga-debyyttinsä Ramírez pelasi 20. huhtikuuta 2009 vierasottelussa IFK Mariehamnia vastaan. Kauden 2009 jälkeen hän palasi takaisin Meksikoon. Huhtikuussa 2012 Ramírez teki kahden vuoden sopimuksen Ykkösessä pelanneen OPS:n kanssa. OPS-kausien jälkeen hän palasi jälleen Meksikoon. Keväällä 2016 Ramírez palasi jälleen Suomeen. Tällä kertaa suomalaisjoukkue oli Kakkosessa pelannut AC Kajaani, jonka kanssa hän teki kaksivuotisen sopimuksen. Ramírez oli hyvä vahvistus joukkueelle. Hänet valittiin Kakkosen lohkon, jossa AC Kajaani pelasi, syksyllä 2016 kauden parhaaksi pelaajaksi. ==Lähteet== Luokka:Meksikolaiset jalkapalloilijat Luokka:Vuonna 1986 syntyneet Luokka:Elävät henkilöt
Club América

Club de Fútbol América on meksikolainen jalkapalloseura Méxicon kaupungista. Seura on perustettu vuonna 1916. Se on yksi Meksikon menestyneimpiä seuroja yhdessä Guadalajaran Chivasin kanssa. Chivasin ja Américan kohtaamiset tunnetaan Meksikossa nimellä El Clásico. Joukkueen lempinimi on Águilas eli kotkat. == Saavutukset == === Kansalliset kilpailut === * Meksikon mestaruus (10 kertaa): 1965–1966, 1970–1971, 1975–1976, 1983–1984, 1984–1985, Prode 1985, 1987–1988, 1988–1989, Verano 2002, Clausura 2005 * Meksikon cupin voitto (5): 1953–1954, 1954–1955, 1963–1964, 1964–1965, 1973–1974 * Meksikon supercupin voitto (5): 1954–1955, 1975–1976, 1987–1988, 1988–1989, 2004–2005 *InterLiga (1): 2008 === Kansainväliset kilpailut === * CONCACAF Champions League (7 kertaa): 1977, 1987, 1990, 1992, 2006, 2015, 2016 * CONCACAF Giants Cup (1): 2001 * Copa Interamericana (2): 1978, 1991 == Aiheesta muualla == * Américan sivusto Luokka:Meksikolaiset jalkapalloseurat Luokka:Méxicon urheilu
Nestekromatografia

Nestekromatografia on laboratoriossa käytettävä analyysimenetelmä. Sitä käytetään haihtumattomien orgaanisten yhdisteiden tutkimuksessa. Kolonnien liikkuvana faasina on neste ja stationaarifaasina kiinteä faasi tai siihen sidottu neste. Erotettavien yhdisteiden pitää liueta johonkin liuottimeen, kuten veteen tai metanoliin. Kromatografi liitetään usein massaspektrometriin, mikä lisää tunnistamismahdollisuutta. Tutkittavan aineen ja liikkuvan faasin välille voi muodostua vetysidoksia. ==Katso myös== *Kromatografia *Korkean erotuskyvyn nestekromatografia ==Lähteet== Luokka:Erotusmenetelmät en:Chromatography#Liquid chromatography
818 Naval Air Squadron

818 Naval Air Squadron (818 NAS) oli Britannian Kuninkaallisen laivaston ilmavoimien lentolaivue, joka perustettiin elokuussa 1939. == Palvelus == 818 Naval Air Squadron perustettiin Evantonissa elokuussa 1939 torpedopommittaja/tiedustelulaivueeksi. Laivue perustettiin pari kuukautta suunniteltua aiemmin sodan uhan kasvaessa. Laivueen kalustona oli perustamisvaiheessa yhdeksän Faire Swordfish Mk I torpedokonetta ja se liitettiin lentotukialus HMS Ark Royalille koulutettavaksi. Laivue osallistui muun muassa sodan ensi kuukausien Pohjanmeren sukellusveneentorjunta partioihin. Laivue siirrettiin HMS Furiousille Norjan taisteluihin huhtikuussa 1940 ja se hyökkäsi 11. huhtikuuta Trondheimin satamassa olleita kahta saksalaista hävittäjää vastaan. Laivue siirrettiin touko-kesäkuuksi 1940 RNAS Thorneyn ja RAF Carew Cheriton lentotukikohtiin, joissa ollessaan se tuki RAF:n rannikkolennostojen operaatioita Englannin kanaalissa. Laivue palasi lentotukialus HMS Ark Royalille kesäkuun puolessa välissä ja siirtyi tukialuksen mukana Välimerelle. Laivue osallistui hyökkäykseen Ranskan laivastoa vastaan Mers-el-Kebirissä sekä taistelulaiva Strasbourgia vastaan Dakarin edustalla. Laivue osallistui Sisilian kohteiden pommituksiin sekä Spartiventon taisteluun, jonka aikana se hyökkäsi Italian laivaston taistelulaivaa Littoriota vastaan. Laivue suojasi useita Gibraltarirn kautta kulkeneita saattueita ja hyökkäsivät maakohteita vastaan helmikuussa 1941 muun muassa Leghornissa, Genovassa, Pisassa ja La Speziassa. Saksalaisen taistelulaivan Bismarckin murtauduttua Atlantille laivue osallistui aluksen etsimiseen ja tuhoamiseen. Laivue hyökkäsi yhdessä 810 NAS:n kanssa ja onnistui saamaan osuman taistelulaivan perään tuhoten sen peräsimen. Osuman seurauksena Force H tavoitti aluksen upottaen sen. Laivueen kalusto vaihdettiin yhdeksään Fairey Albacoreen ja se siirrettiin HMS Formidablelle helmikuussa 1942. Tukialuksen mukana laivue siirtyi Ceylonille taistelemaan Japanin laivastoa vastaan. Japanilaisten hyökkäysuhan väistyessä laivue lakkautettiin kesäkuussa. Laivue perustettiin uudelleen lokakuussa 1942 RNAS Lee-on-Solentissa kalustonaan Fairey Swordfish Mk II. Laivue liitettiin maaliskuussa 1943 HMS Unicornille, jonka kannella se suojasi saattueen Gibraltarille. Laivueen koneista kuusi osallistui Sisilian maihinnousun suojaamiseen. HMS Unicornin mukana laivue siirtyi Kauko-Itään marraskuussa 1943, jossa se liittyi Brittiläiseen Tyynenmeren laivastoon. Laivue siirrettiin maihin Ceylonilla ja lakkautettiin Cochinissa lokakuussa 1944. Laivue perustettiin uudelleen toukokuussa 1945 Rattrayssa kalustonaan 18 Fairey Barracuda Mk II konetta. Suunnitelmien mukaan laivueen piti liittyä 22. Tukialuslentorykmenttiin uudelle Colossus-luokan tukialukselle, mutta sodan päättyminen elokuussa 1945 aiheutti laivueen lakkauttamisen 15. elokuuta 1945. ==Lähteet== * * * * * * Luokka:Fleet Air Arm
Juonikulta

Juonikulta on kultaa, jota löytyy kalliosta pitkinä juonina. Kultajuonet ovat usein hyvinkin pitkiä, pisimmillään jopa kymmenien kilometrien mittaisia. Suomessa eniten juonikultaa löytyy Lapista, mistä kultaa löytyy muutenkin eniten. Luokka:Kulta
Sojuz TM-5

Sojuz TM-5 oli Neuvostoliiton miehitetty avaruuslento Mir-avaruusasemalle. Avaruusalus laukaistiin Baikonurista 7. kesäkuuta 1988 ja se laskeutui maahan 7. syyskuuta 1988. ==Mirin 5. miehistö== Laukaistiin *Anatoli Solovjov *Viktor Savinyh *Aleksandăr Aleksandrov (Bulgaria) Laskeutuivat *Vladimir Ljahov *Abdul Ahad Mohmand (Afganistan) ==Lähteet== Luokka: Miehitetyt avaruuslennot Luokka:Sojuz-ohjelma Luokka:1988
Aldeno

Aldeno on kunta ja kylä Trenton maakunnassa, Italiassa. Asukasluku on noin 3 000 ja pinta-ala 8,98 neliökilometriä. Kylä sijaitsee 10 kilometriä Trenton kaupungista lounaaseen. ==Lähteet== Luokka:Trenton maakunnan kunnat
Charles K. Johnson

Charles Kenneth Johnson (24. heinäkuuta 1924 – 19. maaliskuuta 2001) oli yhdysvaltalainen salaliittoteoreetikko ja kreationisti, joka tuli tunnetuksi uskostaan litteään Maahan. Hän levitti teoriaa Flat Earth Societyn johtajana toimiessaan. Hän vastusti vallitsevaa tieteellistä maailmankatsomusta muutenkin; hän muun muassa väitti tähtien sijaitsevan Maasta yhtä kaukana kuin San Franciscon Bostonista. Lisäksi hän piti Apollo 11 laskeutumista kuuhun huijauksena. The Flat-out Truth: Earth Orbits? Moon Landings? A Fraud! Says This Prophet Johnsonin syy vastustaa tieteellisiä näkemyksiä oli uskonnollinen.Ihmeellinen maailma: International Flat Earth Research Society Johnson, joka oli johtanut liikettä vuodesta 1972, kuoli kotonaan Kaliforniassa 76-vuotiaana.Charles Johnson, 76, Proponent of Flat Earth Liikkeellä on ollut pienimuotoista kannatusta vielä hänen kuolemansa jälkeenkin, mutta sillä ei ole enää selvää johtohahmoa. == Lähteet == Luokka:Yhdysvaltalaiset salaliittoteoreetikot Luokka:Kreationistit Luokka:Vuonna 1924 syntyneet Luokka:Vuonna 2001 kuolleet
Amblar-Don

Amblar-Don on kunta Pohjois-Italiassa Trentino-Etelä-Tirolin alueella olevassa Trenton maakunnassa. Se sijaitsee Val di Nonin laaksossa Monte Roenin rinteellä. Amblar-Donin kunta syntyi vuonna 2016 kun kaksi kuntaa Amblar (248 asukasta) ja Don (264) yhdistyivät. ==Lähteet== Luokka:Trenton maakunnan kunnat
Sokeriorava

Sokeriorava (Petaurus breviceps) on laji pussiliito-oravien heimossa. Lajia tavataan Australiassa, Uudessa-Guineassa, Tasmaniassa sekä Bismarckinsaarilla. Sokeriorava on noin 20 cm pitkä hännän ollessa noin puolet pituudesta. Sokerioravat ovat yleensä harmaita, mutta mahan puolella on mustan ja kerman värisiä laikkuja. Eläin painaa noin 100 grammaa. Sokerioravat pystyvät liitämään jopa 50 metriä ja käyttävät liitäessään häntäänsä peräsimenä. Ne liikkuvat pääasiassa öisin, ja yöeläimille tyypilliseen tapaan niiden silmät ovat suuret. Ne syövät enimmäkseen makeita hedelmiä ja hyönteisiä. Sokerioravia pidetään toisinaan Suomessakin lemmikkieläimenä. Nisäkäsnimistötoimikunta on ehdottanut, että lajin suomenkieliseksi nimeksi vaihdettaisiin mahlapussikiitäjä. == Lähteet == Luokka:Pussiliito-oravat Luokka:Lemmikkieläimet
Hypsiprymnodontidae

Hypsiprymnodontidae on harvaetuhampaisten lahkoon kuuluva pussieläinheimo. Se jaetaan neljään sukuun, joista kolme on kuollut sukupuuttoon jo esihistoriallisena aikana, ja neljännessä (Hypsiprymnodon) on yksi elossa oleva ja elinvoimainen laji, myskikenguru. == Luokittelu == *Hypsiprymnodontinae Collet, 1887 **Hypsiprymnodon Ramsay, 1876 *Propleopinae Archer & Flannery, 1985 **†Ekaltadeta Archer & Flannery, 1985 **†Jackmahoneya Ride, 1993 **†Propleopus Longman, 1924 == Lähteet == Luokka:Harvaetuhampaiset
Arco

Arco on kaupunki Trenton maakunnassa, Pohjois-Italiassa. Arcon asukasluku on vajaat 18 000 ja pinta-ala noin 63 neliökilometriä. Kaupunki sijaitsee Gardajärven pohjoispäässä. Arco on tunnettu Castello di Arco -linnoituksesta sekä Itävallan arkkiherttua Albrektin rakennuttamasta puistosta arboretumeineen. Arcon pääelinkeino on matkailu. Vuorikiipeily ja maastopyöräily ovat suosittuja harrastuksia alueella. ==Lähteet== ==Aiheesta muualla== Luokka:Trenton maakunnan kunnat Luokka:Trentino-Etelä-Tirolin kaupungit
Bedollo

Bedollo on kunta Trenton maakunnassa Italiassa. Asukasluku on 1 487 ja pinta- ala 27 neliökilometriä. Bedollo sijaitsee noin 20 kilometriä Trenton kaupungista koilliseen. ==Lähteet== Luokka:Trenton maakunnan kunnat
Avio

Avio on kunta ja kylä Trenton maakunnassa, Italiassa. Kylän asukasluku on noin 4 000 ja pinta-ala 68,86 km². Avio sijaitsee 131 metriä merenpinnan yläpuolella. ==Lähteet== ==Aiheesta muualla== Luokka:Trenton maakunnan kunnat
Bieno

Bieno on kunta Trenton maakunnassa, Italian koillisosassa. Bienossa asuu 422 asukasta 11,7 km² kokoisella alueella. Bienon asukastiheys on 36 as./km². Bieno sijaitsee noin 815 metriä korkeudella merenpinnasta, 35 kilometriä Trenton kaupungista itään. ==Lähteet== Luokka:Trenton maakunnan kunnat
Tampereen Uutiset

Tampereen Uutiset oli vuosina 1890–1905 Tampereella ilmestynyt suomalainen sanomalehti. Lehti edusti lähinnä paikallista elinkeinoelämää ja Tampereen Kauppaseuraa. Lehti ilmoitti itse kannattavansa suomalaisuutta ja suomen kieltä sekä ajavansa nais- ja raittiusasiaa. Lehti ei kuitenkaan ollut niin voimakkaan suomalaismielinen kuin samassa kaupungissa ilmestynyt Aamulehti, ja sen julkaisijoiden joukkoon kuului myös ruotsinkielisiä tahoja. Lehteä pidettiinkin Kauppaseuran ruotsinkielisten piirien ja alkoholin anniskelua kannattavan "viinapuolueen" suomenkielisenä propagandalehtenä. Tampereen Uutisten päätoimittajana oli 1900-luvun alussa G. A. Andersson. Viimeisinä ilmestymisvuosinaan lehti läheni nuorsuomalaisia mutta ei onnistunut voittamaan heitä lukijoikseen. Lehteä kustantava yhtiö joutui taloudellisiin vaikeuksiin, ja Tampereen Uutiset lopetti ilmestymisen 1905. Pian myös sitä kustatntunut yhtiö teki konkurssin. Lehden lakkauttamiseen vaikutti myös se, että nuorsuomalaiset perustivat uudelleen syyskuussa 1905 paikalliseksi äänenkannattajakseen Tampereen Sanomat, jonka ilmestyminen oli päättynyt vuonna 1900. == Lähteet == == Aiheesta muualla == * Historiallinen sanomalehtikirjasto: Tampereen Uutisten ilmestyneet numerot 1890–1900 Luokka:Ilmestymästä lakanneet suomalaiset sanomalehdet Luokka:Tampereen historia Luokka:Tampereen media
Bezzecca

Bezzecca on kylä Trenton maakunnassa, Italiassa. Asukkaita on 592 ja pinta-ala on 17,7 km². Bezzecca sijaitsee noin 35 km Trenton kaupungista lounaaseen, 697 m:n korkeudella merenpinnan tasosta. Kylän asukastiheys on 35 as./km². Bezzecca oli aiemmin itsenäinen kunta, mutta päätyi 30. marraskuuta 2008 pidetyssä kansanäänestyksessä viiden muun kunnan kanssa muodostamaan Ledron kunnan. Luokka:Italian kylät Luokka:Trenton maakunta
Bocenago

Bocenago on kunta ja kylä Trenton maakunnassa, pohjoisessa Italiassa. Asukasluku on 394, ja pinta-ala 8,45 neliökilometriä. Bocenagon asukastiheys on 47 asukasta/km² ja korkeus merenpinnan tasosta 750 metriä. Naapurikuntia ovat Spiazzo, Strembo, Caderzone, Massimeno, Stenico, Tre Ville ja Bleggio Inferiore. ==Lähteet== ==Aiheesta muualla== Luokka:Trenton maakunnan kunnat
Boktai

Boktai: The Sun Is in Your Hand (ボクらの太陽 Bokura no Taiyō, "Meidän aurinkomme" japaniksi) on Konamin 2003 Game Boy Advancelle julkaisema toimintaseikkailu- videopeli. Pelin pelaaja ohjaa nuorta vampyyrinmetsästäjää, Djangoa, joka taistelee vihollisiaan vastaan auringonvaloa ampuvalla "Gun Del Sol" -aseella. Boktai-pelikasettiin on integroitu valoanturi, joka mittaa siihen osuvaa ultraviolettisäteilyä. Ladatakseen Gun Del Sol -asetta, pelaajan täytyy viedä Game Boy Advance -pelikonsolinsa ulos ja altistaa pelin valomittari auringonvalolle. Mikäli ladattu valoenergia loppuu eikä pelaajalla ole mahdollisuutta ladata asetta päivänvalossa, täytyy hänen vältellä vihollisia. Peliä on erittäin vaikea läpäistä ilman auringonvaloa. Boktai-pelisarja on Hideo Kojiman tuottama ja siihen kuuluu neljä peliä: Boktai: The Sun is in Your Hand, Boktai 2: Solar Boy Django, Boktai 3: Sabata´s Counterattack ja Lunar Knights. Kolme ensimmäistä Boktai-peliä julkaistiin Game Boy Advance -käsikonsolille ja viimeinen Nintendo DS -laitteelle. Lunar Knights eroaa sarjan aiemmista osista myös siten, että sen pelikasetissa ei ole UV-anturia, joten todellinen säätila ei muiden osien tavoin vaikuta pelin etenemiseen. == Asetelma == Kolmen ensimmäisen Boktai-pelin päähenkilö on vampyyrinmetsästäjä Django, joka on kaikkien aikojen suurimman vampyyrinmetsästäjän Red Ringon poika. Django on perinyt isältään punaisen huivin ja auringonvaloa ampuvan Gun Del Sol -aseen. Aivan Boktai: The Sun is in Your Hand -pelin alussa Django tapaa auringon lähettilään Otenkon, jonka jälkeen pari lyöttäytyy yhteen. Kolme ensimmäistä Boktai-peliä keskittyvät Djangon ja Otenkon seikkailuihin epäkuolleiden ja vampyyrien piinaamassa maailmassa. Sarjan kolmea ensimmäistä peliä yhdistää saman päähenkilön lisäksi myös yhtenäinen jatkuva juoni. Lunar Knights sijoittuu eri aikaan ja paikkaan kuin sitä edeltäneet pelit ja sen pääosissa nähdään Djangon sijaan uudet hahmot, Lucian ja Aaron. == Boktai- sarjan pelit == * Boktai: The Sun Is in Your Hand (2003) * Boktai 2: Solar Boy Django (2004) * Boktai 3: Sabata's Counterattack (2005) * Lunar Knights (2006) Luokka:Videopelisarjat Luokka:Game Boy Advance -pelit